मेरे पास एक स्क्रिप्ट थी और मैं प्रतिष्ठित निर्माताओं के साथ फिल्म बनाना चाहता था। मैंने कई निर्माताओं से बात की, लेकिन बात नहीं बनी। अंत में मेरे चाचा फिल्म निर्माण (पल्लवी अनु पल्लवी) के लिए तैयार हो गए, लेकिन उन्होंने शर्त रखी कि फिल्म सीमित बजट में बनेगी। मैं सहमत हो गया। हालांकि वह फिल्म बॉक्स ऑफिस पर कोई कमाल नहीं कर सकी, लेकिन कर्नाटक सरकार की ओर से मुझे उसके लिए बेस्ट स्क्रीनप्ले अवार्ड मिला। उसके बाद मैंने तीन और फिल्में निर्देशित कीं, पर कोई खास सफलता नहीं मिली।